kardosdrur/scandi-wiki huggingface dataset:
Næstved Løve Apotek

Næstved Løve Apotek er oprettet ved kongelig bevilling d. 7. juni 1640 og er et af Danmarks ældste apoteker.

Historie 
Ved oprettelsen fandtes der på Sjælland kun apoteker i København,  Sorø og Helsingør.
I 1695 flyttede apoteket til en ejendom på Axeltorv, hvor den nuværende apoteksejendom stadig ligger. Næstved Løve Apotek har således haft til huse på samme adresse i mere end 325 år. 

I 1853 blev apoteket ombygget. Arbejdet udførtes med den kendte arkitekt Michael Gottlieb Bindesbøll, som bedst huskes for sit hovedværk; Thorvaldsens Museum.
Løve Apotekets nye hovedbygning må have vakt megen begejstring, da Bindesbøll  fik lov at opføre rådhuset på Hjultorv (det nuværende ting- og arresthus). 
Fra ombygningen i 1853 stammer apotekets glasloft med de otte håndmalede lægeplanter.

I 1951 afsluttedes en gennemgribende ombygning af apoteket med Orla Dietz som arkitekt. Det var ved denne ombygning, at Bindesbølls oprindelige facade blev ændret, og at apoteket fik sin nuværende facade med sandsten nederst og puds foroven.
I denne periode blev grundlaget skabt for en omfattende produktion af lægemidler til Næstved Centralsygehus. Det fik stor betydning for Næstved Løve Apotek de følgende årtier og som gjorde apoteket til et af Danmarks største produktionsapoteker.

I 1977 overtog cand.pharm. Preben Rejnhold Jørgensen bevillingen til Næstved Løve Apotek. Produktionen af lægemidler havde sidst i 1970'erne nået et omfang, der gav pladsproblemer i den gamle apotekergård, idet apoteket nu leverede sterile infusionsvæsker til sygehuse i hele Danmark. Derfor opførte Preben Rejnhold Jørgensen en stor sterilfabrik i Holsted Park, som blev indviet i 1981 og havde op til 65 ansatte. 

Som følge af en ændring af apotekerloven i 1984, stoppede Næstved Løve Apoteks egenproduktion af lægemidler. Ligeledes som følge af lovændringen blev sterilfabrikken afhændet til DAK-Laboratoriet (senere Nycomed) omkring 1990.

Apoteket i dag 

Bevillingen til Næstved Løve Apotek indehaves i dag af cand.pharm. Jacob Hjelme, som overtog apoteket i 2006.

Næstved Løve Apotek består i dag af hovedapoteket på Axeltorv, Apoteksudsalget i Fensmark samt Apoteksfilialen i Næstved Storcenter.
Apoteket beskæftiger ca. 25 ansatte, som tæller farmaceuter, farmakonomer, defektricer og ufaglærte servicemedarbejdere. Apoteket er godkendt som uddannelsesapotek og har derfor farmaceutstuderende og farmakonomelever på studieophold og i praktik.

Referencer

Eksterne henvisninger 

Apoteker i Danmark
Løve Apotek
Etableret i 1640
Ben Bussey

Ben Bussey er en amerikansk astronom, der er ekspert i planeternes geologi.

Bussey er uddannet på blandt andet University College London i England og University of Hawaii. Han har siden beskæftiget sig med meteoritter (bl.a. deltaget i en ekspedition til Antarktis for at indsamle meteoritter) og blandt andet været ansat på European Space Agency, inden han blev ansat som seniorforsker på Johns Hopkins University.

Han har blandt andet beskæftiget sig med overfladestrukturen af planeterne, og han har været med til at udarbejde et atlas over Månen baseret på billeder fra Clementine-missionen. Hans interesse her er særligt Månens poler, hvor han ved at nærstudere kratere prøver at finde mulige steder, hvor der kan findes brint.

Astronomer fra USA
Tjek fødselsår
Paul Spudis

Paul Spudis (født 1958, død 29. august 2018) var en amerikansk geolog og astronom, der især interesserede sig for geologiske aspekter af Månen og planeterne.

Spudis var uddannet primært på Arizona State University, hvorfra han i 1982 tog en Ph.D. i geologi. Siden arbejdede han blandt andet for NASA, hvor han studerede vulkaner og deres påvirkning af planeterne, ikke mindst Jorden og Mars. Han var også ansat som seniorforsker på Johns Hopkins University. Spudis var leder af videnskabsteamet, der var tilknyttet Clementine-missionen, og på baggrund af dette udarbejdede han sammen med Ben Bussey et atlas over Månen.

Geologer fra USA
Astronomer fra USA
Arctic Umiaq Line

Arctic Umiaq Line A/S eller Arctic Umiaq (AUL) er et passager- og fragtskibsrederi i Grønland. Det blev grundlagt i 1774 under navnet Den Kongelige Grønlandske Handel. Rederiet har et skib på ruten Ilulissat-Narsaq langs Grønlands vestlige og sydvestlige kyst. AUL er 100% ejet af Royal Arctic Line. Rederiets navn er afledt af det grønlandske ord for en traditionel inuitbåd, umiaq. Arctic Umiaq transport via havet, er en livline for hele det vestlige Grønland.

Flåde 
Det eneste aktive skib er MS Sarfaq Ittuk, der blev bygget i 1992 og renoveret og opgraderet i 2000. 

M/S Sarpik Ittuk, der sejlede til Diskobugten og Uummannaq, blev i 2006 solgt til Nova Cruising, et rederi fra Bahamas.

Anløbshavne 
 Ilulissat
 Aasiaat
 Sisimiut
 Kangaamiut
 Maniitsoq
 Nuuk
 Qeqertarsuatsiaat
 Paamiut
 Arsuk
 Qaqortoq
 Narsaq 

Sejladsen mellem byerne varierer mellem 10 – 2 timer. Der er en hel dags ophold i Nuuk (fredag 07:30 – 21:00) på nordgående rejse og 2-3 timers ophold i Sisimiut under syd- eller nordgående rejse. .

Referencer

Eksterne henvisninger 

 Arctic Umiaq Lines hjemmeside

Virksomheder i Nuuk
Rederier
Offentligt ejede virksomheder fra Grønland
Neustadt am Kulm

Neustadt am Kulm er en by i Landkreis Neustadt an der Waldnaab i Regierungsbezirk Oberpfalz i den tyske delstat Bayern.
Den er en del af Verwaltungsgemeinschaft Eschenbach.

Geografi 
Byen ligger ved foden af Rauher Kulm.
Neustadt am Kulm er den fjerde mindste by med stadsret i Bayern.
Ud over Neustadt am Kulm med 856 indbyggere ligger i kommunen disse landsbyer og bebyggelser:
 Baumgartenhof 15
 Firkenhof 30
 Filchendorf 218
 Lämmershof 53
 Mockersdorf 108
 Neumühle 2
 Scheckenhof 32
 Tremau 29
(indbyggere pr. 1. december 2006)

Natur 
Vigtigste seværdighed er det 682 meter høje bjerg Rauhe Kulm med sit 25 meter høje udsigtstårn.

Eksterne henvisninger 

 Luftbilder der Stadt
 Ausgrabungen bei Mockersdorf
Demetrios 2. af Seleukideriget

Demetrios 2. Nikator (? – 125 f.Kr.) var konge af Seleukideriget første gang og igen fra 146 f.Kr. til 139 f.Kr. og igen fra 129 f.Kr. til 126 f.Kr.

Demetrios 2. var søn af kong Demetrios 1. Soter og som sådan var det op til ham at hævde seleukidedynastiets ret til magten i de mange borgerkrige med tronprætendenter af forskellige ophav.

Demetrios efterlod sig to sønner, Seleukos 5. Filometor og Antiochos 8. Grypos.

Personer i antikken
Regenter af Seleukiderriget
Irans Regenter
Saint-Contest

Saint-Contest er en kommune i Calvados departementet i Basse-Normandie regionen i det nordvestlige Frankrig.

Geografi 
Kommunen består af bosættelserne:
 le Bourg, hvor man finder kommunens borgmesterkontor, skole, kirke, m.v.
 Buron, hvor der bor flere mennesker end i le Bourg men er delt mellem tre kommuner (Saint-Contest, Cairon og Rosel).
 Malon
 Galmanche
 Bitot
 La Folie er en udløber af Caen bydelen La Folie Couvrechef

Historie 
Der er spor af bebyggelser fra jernalderen (2. århundrede f.Kr.)

Stedet er opkaldt efter Saint Contest, som var biskop i Bayeux og senere blev helgenkåret.

Under 2. verdenskrig blev byen befriet af de allierede i Operation Charnwood. Den 7. juli 1944 holdt tyskerne stand trods flere bombardementer. I Buron stod canadiske soldater over 12. SS panserdivision. Den 8. juli fortsatte angrebene og den 9. juli blev byen befriet. Landsbyen og kirken blev stærkt beskadigede under kampene.
Der er mindesten, som erindrer om kampene, ikke mindst på la place du Canada i Buron, hvor der gennemføres en ceremoni hvert år den 9. juli under overværelse af canadiske veteraner.

Venskabsby 
 Marchwood i Storbritannien

= Eksterne kilder/henvisninger 
=
 Kommunens hjemmeside 
 Saint-Contest på l'Institut géographique national 

Byer i Calvados
Antiochos 8. af Seleukideriget

Antiochos 8. Epifanes Kallinikos Filometor Grypos (? – 96 f.Kr.) var konge af Seleukideriget 125 f.Kr. til 96 f.Kr. med skiftende succes.

Antiochos 8. var søn af kong Demetrios 2. Nikator og dronning Kleopatra Thea. Han efterfulgte sin ældre broder Seleukos 5. Filometor som konge, men i realiteten var det hans moder, der var ved magten, og det var da også denne, der havde myrdet Seleukos 5.

Antiochos 8. var gift med den ægyptiske prinsesse Tryfaena, med hvem han fik sønnerne Seleukos 6. Epifanes, Filip 1. Filadelfos, Antiochos 11. Epifanes Filadelfos, Demetrios 3. Eukairos og Antiochos 12. Dionysos, der alle blev konger i de kommende årtiers kaotiske borgerkrige og slægtsfejder. Desuden fik han datteren Laodike 7. Thea Filadelfos, der blev gift med kong Mithridates 1. Kallinikos af Kommagene som led i en fredsaftale mellem Syrien og Kommagene. 

Personer i antikken
Regenter af Seleukiderriget
Authie (Calvados)

Authie er en kommune i Calvados departementet i Basse-Normandie regionen i det nordvestlige Frankrig.

Geografi 
Authie ligger seks kilometer nordvest for Caen. Indbyggerne kaldes for Altavillais. De har selv valgt navnet ved en folkeafstemning hvis resultat var i modstrid med bynavnets sproglige oprindelse

Historie 
Kommunen blev befriet den 8. juli 1944, men var stort set blevet ødelagt under de forudgående bombardementer.

Referencer

Eksterne kilder/henvisninger 

 Borgmesterkontorets hjemmeside
 Authie på l'Institut géographique national 

Authie
Ivica Olić

Ivica Olić (født 14. september 1979 i Davor, Jugoslavien) er en tidligere kroatisk fodboldspiller, der sidst i karrieren spillede som angriber hos den tyske Bundesliga-klub Hamburger SV. Han kom til klubben i vinteren 2015 fra ligarivalerne VfL Wolfsburg, hvor han havde spillet de foregående tre år. Inden da havde han spillet for FC Bayern Munchen og russiske CSKA Moskva. Han spillede desuden for flere klubber i sit hjemland, blandt andet storholdet Dinamo Zagreb.

Olić blev kroatisk mester to gange, først i 2002 med NK Zagreb, og året efter med Dinamo Zagreb. Efter skiftet til CSKA Moskva var han med til at føre klubben frem til tre russiske mesterskaber, to pokaltitler og UEFA Cuppen i 2005. I 2010 vandt han med Bayern München "The Double"; Bundesligaen og DFB-Pokalen.

Han indstillede karrieren i 2016.

Landshold 
Olić står noteret for hele 104 kampe og 20 scoringer for Kroatiens landshold, som han debuterede for i 2002. Han blev samme år udtaget til VM i Sydkorea og Japan, og var siden en vigtig brik på kroaternes hold til både EM i 2004, VM i 2006, EM i 2008, og VM i 2014.

Titler 

Kroatisk Mesterskab
 2002 med NK Zagreb
 2003 med Dinamo Zagreb

Russisk Mesterskab
 2003, 2005 og 2006 med CSKA Moskva

Russisk Pokalturnering
 2005 og 2006 med CSKA Moskva

UEFA Cup
 2005 med CSKA Moskva

Bundesligaen
 2010 med Bayern München

DFB-Pokal
 2010 med Bayern München

Referencer

Eksterne henvisninger 

 Ivica Olić  på soccerbase.com
 Ivica Olić på footballdatabase.com 

Fodboldspillere fra Kroatien
Fodboldspillere fra Hertha BSC Berlin
Fodboldspillere fra Hamburger SV
Fodboldspillere fra FC Bayern München
Fodboldspillere fra CSKA Moskva
Fodboldspillere fra VfL Wolfsburg
Fodboldspillere fra Dinamo Zagreb
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Orlogsmand (krigsskib)

En orlogsmand () var et stort krigsskib i sejlskibstiden. Betegnelsen blev mest brugt om skibe med mindst to kanondæk.

Det engelske ord blev formentlig brugt om riddere i fuld rustning. Ordet blev ofte brugt i søfortællinger fra napoleonskrigene. Henrik Ibsen bruger det norske "Manovar" i digtet Terje Vigen.

Ord og vendinger
Skibsterminologi
Edgar Aabye

Edgar Lindenau Aabye (14. september 1865 i Helsingør – 30. april 1941 i København) var en dansk svømmer, roer, og landevejscyklist og olympisk mester i tovtrækning.

Aabye deltog i de olympiske lege 1900 i Paris og blev olympisk mester i tovtrækning med et hold bestående af tre danskere og tre svenskere. Det var ikke meningen at han skulle have deltaget, idet han var i Paris som journalist for Politiken, men han kom på holdet i sidste øjeblik, da han erstattede en skadet atlet. At nordmændene ikke fik nogen andel i guldet, skyldtes udelukkende, at "de tilstedeværende Nordmænd var spinkle Folk".(Aabye i Politiken 20. juli 1900)
 
Aabye svømmede for Københavns Amatør Forening og senere Gymnastik- og Svømmeforeningen Hermes på Frederiksberg. Han vandt 1896 det første danske mesterskab i svømning, da han i flådens dokker i Københavns Havn vandt 100 m fri i tiden 2.05,4. Som kaproer i Københavns Roklub vandt han flere Øresundspokaler og Guldborgsundpokaler. Han var også landevejscyklist i Dansk Bicycle Club.

Aabye blev sportsjournalist, da Politiken i 1892 som det første dagblad oprettede en sportssektion. Først var arbejdet på Politiken et fritidsjob, men han blev i 1896 heltidsansat som sportsredaktør. Han var i mange år avisens og Danmarks førende sportsjournalist og var ansat frem til 1935. Han skrev ved visse tilfælde under pseudonymet; "Moustache". 

Aabye blev cand.theol. fra Københavns Universitet i 1890, men ikke videreuddannet til præst ved et pastoralseminarium. Han var også eksamineret massør. Inden han blev heltidsansat på Politiken, var han historie- og geografilærer på Forchhammersvejs mellemskole. Under første verdenskrig var han ansat i Udenrigsministeriets Presse-Telegram-Censur. Han udgav i 1927 bogen Kampen mod Gigten, og han bidrog med artikler til 2. udgave af Dansk Biografisk Leksikon.

Eksterne henvisninger 
 

Danske OL-deltagere i atletik
Svømmere fra Danmark
Roere fra Danmark
Lærere fra Danmark
Tovtrækkere fra Danmark
Olympiske mestre fra Danmark
Medaljevindere ved sommer-OL 1900
Personer fra Helsingør
Sportsjournalister fra Danmark
Faglitterære forfattere fra Danmark
Teologer fra Danmark
Dansksprogede forfattere fra Danmark
Robert Kovač

Robert Kovač (født 6. april 1974 i Vestberlin, Vesttyskland) er en pensioneret tyskfødt kroatisk fodboldspiller, der spillede som midterforsvarer. Han spillede for FC Nürnberg, Bayer Leverkusen, Bayern München, Borussia Dortmund og Dinamo Zagreb. Han spillede desuden to år i Italienske Juventus FC.

Kovač vandt med Bayern München to tyske mesterskaber, to DFB-Pokaltitler, samt Intercontinental Cup i 2001.

Kovač er lillebror til en anden kroatisk fodboldspiller, Niko Kovač, som han blandt andet har spillet sammen med i årevis på det kroatiske landshold.

Landshold 
Kovač nåede at spille 84 kampe for Kroatiens landshold, som han debuterede for tilbage i 1999. Han repræsenterede sit land ved både VM i 2002, EM i 2004, VM i 2006 samt EM i fodbold 2008.

Titler 

Bundesligaen
 2003 og 2005 med Bayern München

DFB-Pokal
 2003 og 2005 med Bayern München

Intercontinental Cup
 2001 med Bayern München

Eksterne henvisninger 
 FIFA.com spillerinfo 
 Footballdatabase.com spillerinfo

Fodboldspillere fra Kroatien
Fodboldspillere fra 1. FC Nürnberg
Fodboldspillere fra Bayer 04 Leverkusen
Fodboldspillere fra FC Bayern München
Fodboldspillere fra Juventus F.C.
Fodboldspillere fra Borussia Dortmund
Personer fra Berlin
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Paul Verhoeven

Paul Verhoeven (født 18. juli 1938 i Amsterdam, Holland) er en hollandsk filminstruktør, virksom i Hollywood.

I hjemlandet lavede han bl.a. Turks Fruit (Tyrkisk frugt, 1973), Spetters (1980) og De vierde man (Den fjerde mand, 1983). Efter actionfilmen Flesh + Blood (Den vilde kriger, 1985) var han i ti år et af Hollywoods største instruktørnavne med biografsuccesen RoboCop (1987), actionfilmen Total Recall (Sidste udkald, 1990) med Arnold Schwarzenegger, og thrilleren Basic Instinct (Iskoldt begær, 1992) med Sharon Stone og Michael Douglas. Han har senere lavet film som Starship Troopers (1997), Hollow Man (2000) og the Black Book fra 2006.

Eksterne henvisninger 

 

Filminstruktører fra Nederland
Personer fra Amsterdam
Modtagere af Golden Raspberry Awards

Nederlændere i 1900-tallet
Nederlændere i 2000-tallet
Niko Kovač

Niko Kovač (født 15. oktober 1971 i Vestberlin, Vesttyskland) er en pensioneret tyskfødt kroatisk fodboldspiller og nuværende fodboldtræner, der spillede som defensiv midtbanespiller hos de tyske Bundesliga-klubber, Hertha Berlin, Bayer Leverkusen, Hamburger SV og FC Bayern München. Bedst husket er han for sine i alt otte sæsoner hos Hertha Berlin i sin fødeby. Han er i dag træner for FC Bayern München

Kovač vandt med Bayern München i 2003 både det tyske mesterskab og DFB-Pokalen. Med Red Bull Salzburg var han med til at vinde det østrigske mesterskab i 2007.

Kovač er storebror til en anden kroatisk fodboldspiller, Robert Kovač, som han blandt andet har spillet sammen med i årevis på det kroatiske landshold.

Landshold 
Kovač nåede gennem sin karriere at spille 83 kampe og score 15 mål for Kroatiens landshold, som han repræsenterede fra 1999 frem til karrierestoppet i 2009. Han har i en årrække holdets anfører, og var en del af landets trup til både VM i 2002, EM i 2004, VM i 2006 samt EM i fodbold 2008.

Titler 

Bundesligaen
 2003 med Bayern München

DFB-Pokal
 2003 med Bayern München

Østrigsk Bundesliga
 2007 med Red Bull Salzburg

Eksterne henvisninger 

 Niko Kovač  på FIFA.com
 Niko Kovač på Footballdatabase.com

Fodboldtrænere fra Kroatien
Fodboldspillere fra Kroatien
Fodboldspillere fra Hertha BSC Berlin
Fodboldspillere fra Bayer 04 Leverkusen
Fodboldspillere fra Hamburger SV
Fodboldspillere fra FC Bayern München
Personer fra Berlin
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Antiochos 3. af Seleukideriget

Antiochos 3. den Store (Megas) (ca. 241 f.Kr. – 187 f.Kr.) var konge af Seleukideriget 221 f.Kr. til 187 f.Kr.

Antiochos 3. var yngre søn af kong Seleukos 2. Kallinikos og dronning Laodike 2.. Han efterfulgte broderen Seleukos 3. Keraunos efter dennes mord under et felttog i Lilleasien. Antiochos 3. arvede en stat i opløsning, der krævede en stærk og aktiv hersker.

Han blev i 187 f.Kr. efterfulgt af sønnen Seleukos 4. Filopator og senere af den yngre søn Antiochos 4. Epifanes.

Eksterne henvisninger 

 Livius.org 

Personer i antikken
Regenter af Seleukiderriget
Irans Regenter
Seleukos 3. af Seleukideriget

Seleukos 3. Keraunos (ca. 243 f.Kr. – 221 f.Kr.) var konge af Seleukideriget 225 f.Kr. til 221 f.Kr.

Seleukos 3. var søn af kong Seleukos 2. Kallinikos og dronning Laodike 2. Han efterfulgte faderen på tronen i 225 f.Kr.

Seleukos 3. blev snigmyrdet af folk fra sin egen hær under et felttog i Lilleasien mod Attalos 1. af Pergamon. Han blev efterfulgt af broderen Antiochos 3. den Store og efterlod sig ingen sønner eller døtre.

Eksterne henvisninger 
 livius.org

Personer i antikken
Regenter af Seleukiderriget
Irans Regenter
Seleukos 2. af Seleukideriget

Seleukos 2. Kallinikos Pogon (? – 225 f.Kr.) var konge af Seleukideriget fra 246 f.Kr. til 225 f.Kr.

Seleukos 2. var søn af kong Antiochos 2. Theos og dronning Laodike 1.

Seleukos 2. var gift med slægtningen Laodike 2., med hvem han fik sønnerne Seleukos 3. Keraunos og Antiochos 3. den Store.

Eksterne henvisninger 

 livius.org

Personer i antikken
Regenter af Seleukiderriget
Irans Regenter
Omkomne ved rideulykker
John McTiernan

John Campbell McTiernan, Jr. (født 8. januar 1951 i Albany, New York, USA) er en amerikansk filminstruktør. 

Med baggrund fra reklamefilm debuterede han i 1986 uden at vække opmærksomhed. Han slog igennem hos actionpublikummet med Predator (Predator - Jagten er begyndt, 1987), og fik en stor biografsucces med Die Hard (1988, opfølger Die Hard: Mega Hard, 1995) hvor Bruce Willis kæmper mod terrorister. The Hunt for Red October (Jagten på Røde Oktober, 1990) var en storpolitisk thriller efter en bestseller af Tom Clancy. Han har siden bl.a. lavet The Last Action Hero (Den sidste actionhelt, 1993), The 13th Warrior (1999), The Thomas Crown Affair (Thomas Crown affæren, 1999) og Rollerball (2002).

Litteratur / kilder 
 Christian Høyer Pedersen: Actionfilmenes tabte uskyld (Levende Billeder nr. 8, 1993)
 Nicolas Barbano: Jeg bliver ondere med alderen! (Levende Billeder nr. 117, 1996)
 Jacob M. Neiiendam: Parringsleg mellem pindsvin (Politiken, 20.8.1999)

Eksterne henvisninger 
 

Filminstruktører fra USA
Filmproducere fra USA
Personer fra New York
Die Hard
Pteranodon

Pteranodon (fra græsk pter- "vinge" og an-odon "tandløs") er en slægt af krybdyr fra sen kridttid fra Nordamerika (Kansas, Alabama, Nebraska, Wyoming og South Dakota). Det var en af de slægter blandt flyveøglerne med det største vingefang på op til 9 meter. Pteranodon er kendt fra flere fossilfund end nogen anden flyveøgle, med omkring 1.200 fund, mange af dem er velbevarede med komplette kranier og sammenhængende skeletter.

Pteranodon var et krybdyr, men ikke en dinosaur.

Eksterne henvisninger 

 Pteranodon – A Photographic Atlas – at Oceans of Kansas Paleontology
 Documented finding of a young male Pteranodon sternbergi (Oceans of Kansas Paleontology)

Flyveøgler
Uddøde dyr
Bretteville-sur-Odon

Bretteville-sur-Odon er en kommune i Calvados departementet i Basse-Normandie regionen i det nordvestlige Frankrig.
Indbyggerne kaldes Brettevillais.

Bretteville-sur-Odon ligger ca. 5 km vest for Caen.

Eksterne henvisninger 

 Borgmesterkontorets hjemmeside
 À la découverte du Calvados : Bretteville-sur-Odon 
 Bretteville-sur-Odon på l'Institut géographique national 
 Borgerforeningen i Bretteville 

Byer i Calvados
Lohede

Lohede eller Lo Hede (på tysk Lohheide eller Loheide) er et hedeområde mellem Sorgåen og Rendsborg syd for Slesvig og Dannevirke. Hedeegnen har som grænseslette mellem dansk og tysk ofte været kampplads. Den 28. juli 1261 led den danske hær, i Slaget på Lohede, et stort nederlag her mod Erik Abelsøn, der var hertug af Sønderjylland og de holstenske grever. Margrete Sambiria og hendes søn Erik 5. Klipping blev taget til fange af holstenerne og ført til Hamborg. 1331 slog den holstenske grev Gert her Christoffer 2. Også fra 1813 og 1850 berettes fra forskellige forpostfægtninger på Lohede.

Navnet består af de to ord lo, der betyder lysning og hede. I 1200-tallet hed den Lothethæ. Et lokalt sønderjysk folkesagn beskriver Loheden som heksernes samlingsplads.

Eksterne henvisninger 
 Grænseforeningen: Slaget ved Lohede

Noter 

Danske heder
Sydslesvig
Villons-les-Buissons

Villons-les-Buissons er en kommune i Calvados departementet i Basse-Normandie regionen i det nordvestlige Frankrig. Byen ligger 7 km fra Caen.

Historie 
Villons-les-Buissons blev befriet om aftenen på D-dag af canadiske soldater fra North Nova Scotia Highlanders. I august og september blev der bygget og drevet en flyveplads af britiske og norske soldater.

I en årrække har Villons-les-Buissons haft tendens til at blive en soveby som følge af udbygningen af en række parcelhuskvarterer.

Seværdigheder og monumenter 
 Monument norvégien, 6 meter høj søjle omgivet af det franske og det norske flag. Mindesmærket blev indviet den 7. juni 1984 under overværelse af Olav 5. af Norge til minde om de nordmænd, som døde under befrielsen af dette område.
 Kirke fra det 13. og 14. århundrede hvor kirketårnet og koret er optaget i den supplerende fortegnelse over historiske monumenter i Frankrig (ISMH, 12/04/1927).

Eksterne kilder/henvisninger 

 Villons-les-Buissons på l'Institut géographique national

Byer i Calvados